b"\n_START_ARTICLE_\nTaxa de retorn energ\xc3\xa8tic\n_START_SECTION_\nHist\xc3\xb2ria\n_START_PARAGRAPH_\nLa TRE t\xc3\xa9 precedents en el concepte d'an\xc3\xa0lisi d'energia neta utilitzat per Leslie White, Kenneth Boulding i Howard Odum. El concepte va ser desenvolupat en diverses publicacions al llarg dels anys 80 i, tot i que la utilitzaci\xc3\xb3 d'aquest terme va anar en declivi durant un per\xc3\xadode de bonan\xc3\xa7a energ\xc3\xa8tica entre 1984 i 2005, ha anat prenent import\xc3\xa0ncia amb el temps._NEWLINE_La TRE ha rebut tamb\xc3\xa9 diverses cr\xc3\xadtiques que apunten que les seves fronteres d'an\xc3\xa0lisi s\xc3\xb3n controvertides i, per tant, diferents an\xc3\xa0lisis donen diferents respostes a una mateixa pregunta. S'ha afirmat tamb\xc3\xa9 que les solucions del mercat s\xc3\xb3n sempre superiors als estudis cient\xc3\xadfics i que la TRE \xc3\xa9s sovint funci\xc3\xb3 de la situaci\xc3\xb3 monet\xc3\xa0ria. Tot i aix\xc3\xad, la TRE \xc3\xa9s encara avui un concepte cr\xc3\xadtic per a la presa de decisions en temes de pol\xc3\xadtica energ\xc3\xa8tica i en la determinaci\xc3\xb3 de les perspectives de la civilitzaci\xc3\xb3 moderna.\n_START_SECTION_\nInterpretaci\xc3\xb3\n_START_PARAGRAPH_\nObservant la f\xc3\xb3rmula, veiem que el TRE pren valors superiors a 1 quan l'energia generada \xc3\xa9s superior a la utilitzada i valors inferior a 1, quan el consum provinent d'explotar una font d'energia \xc3\xa9s superior a l'energia generada. El valor de la TRE ajuda a extreure conclusions sobre la font d'energia estudiada.\n_START_SECTION_\nExemple\n_START_PARAGRAPH_\nSi f\xc3\xa9ssim la hip\xc3\xb2tesi, per exemple, que la TRE del petroli \xc3\xa9s d'1,1, poca cosa podr\xc3\xadem fer-ne, a part d'extreu-re'l, ja que aix\xc3\xb2 ja suposaria una p\xc3\xa8rdua neta d'energia. Si el TRE fos d'1,2, podr\xc3\xadem refinar-lo i fer-ne di\xc3\xa8sel, i si fos de l'1,3 podr\xc3\xadem distribuir-lo all\xc3\xa0 on volgu\xc3\xa9ssim utilitzar-lo. Si, a m\xc3\xa9s, volgu\xc3\xa9ssim utilitzar aquesta energia en un cami\xc3\xb3, necessitar\xc3\xadem una TRE d'almenys 3 per poder construir i mantenir el tractor, per\xc3\xb2 tamb\xc3\xa9 per construir les carreteres per les quals ha de circular. Imaginem, ara, que volgu\xc3\xa9ssim incloure la depreciaci\xc3\xb3 del treballadors dels pous de petroli i de les refineries: necessitar\xc3\xadem una TRE de 7 o 8. I si volem que els fills d'aquest treballadors rebin educaci\xc3\xb3 i sanitat, necessitarem una TRE encara m\xc3\xa9s alta.\n_START_SECTION_\nTaxa de Retorn Energ\xc3\xa8tic de les principals fonts d'energia\n_START_PARAGRAPH_\nAmb l'ajuda de la TRE podem comparar f\xc3\xa0cilment diferents fonts energ\xc3\xa8tiques entre si, des de la pr\xc3\xb2pia llenya (biomassa) fins a l'energia solar fotovoltaica, que necessita un alta inversi\xc3\xb3 energ\xc3\xa8tica per a la producci\xc3\xb3 dels panells solars._NEWLINE_En la seg\xc3\xbcent taula podem observar estimacions de la TRE de diferents fonts d'energia importants."